Wat behels Wordpress-Huisvesting ("Hosting")? | Kwikstert
Jaco W Smit
Daardie vraag het my nou al vir 'n hele rukkie gepla, so ek het besluit om uit te vind. WordPress-hosting in kort, is waar 'n "hosting"-pakket geoptimaliseer is om WordPress te huisves.
Dit beteken dat alles, van die inhoud tot die manier waarop die bediener versoeke hanteer, geoptimaliseer is sodat WordPress-funksies die beste werk. So dit beteken dit is heelwat vinniger as normale webtuiste huisvesting ("hosting"). Soos die bekende gesegde sê, Jack of all trades master of none, wel dit is wat alledaagse webtuiste huisvesting doen, terwyl wordpress-hosting 'n MEESTER in een is, nl. Huisvesting vir WordPress-webwerwe!
Wat is die verskil tussen gewone huisvesting("hosting") en WordPress-hosting?
1. Outomatiese opdaterings vir inproppe ("plugins") en WordPress.
Outomatiese opdaterings vir "plugins" en WordPress. Ou "plugins" behoort nie die webwerf te breek nie, maar as daar rugsteun-data is waarna jy kan terugkeer, sal die opdatering ook kyk of dit alles nog goed werk. Indien dit nie die geval is nie, sal dit die inprop wat nie meer werk nie, outomaties na die ouer weergawe terugstel. Basies: As iets nie werk nie, sal jy die gemoedsrus hê dat jy spesialis-ondersteuning kan kontak om te help.
2. Premium inproppe ("plugins").
Die meeste WordPress "hosting"-platforms sal ook 'n verskeidenheid betaalde inproppe bied, maar dit werk goedkoper uit as jy 'n individuele lisensie vir die inproppe gaan koop. Byvoorbeeld, ons bied Elementor Pro saam met ons WordPress huisvesting aan, as jy dit op jou eie sou koop, sal jy 50 USD per jaar vir een webwerf moet betaal. Dit lyk dalk nie baie nie, maar as jy die berekeninge doen van hoeveel jou maandelikse huisvesting kos en dan bytel hoeveel jy vir die Premium inproppe sou betaal, dan werk dit gewoonlik goedkoper uit om dit via 'n WordPress huisvesting-pakket te kry.
3. WordPress Toets URL
Jy kan 'n toetswebwerf op WordPress huisvesting opstel, waar normale web-"hosting" nie hierdie opsie het nie, of dit het dit maar dit is nie outomaties nie. As jy nou wonder wat dit beteken, hoef jy nie verder as hier te soek nie. 'n WordPress-toetswebwerf is 'n toetswerf wat u kan gebruik om inpropopdaterings en ander veranderinge "veilig" te installeer en te toets voordat u dit lewendig op die webtuiste loslaat.
Premium-ondersteuning: Basies beteken dit dat u ondersteuning sal kry vir u webwerf en vir die huisvesting ("hosting") self. Kom ons sê byvoorbeeld dat u webwerf laai, maar slegs die bestemmingsbladsy (tuisblad) wer … Jy het geen idee wat fout is nie, so jy kontak jou huisvestingsmaatskappy en (indien jy op normale webtuiste-huisvesting staatmaak) kan hulle vir jou sê :Jammer dit is 'n WordPress fout en daar is niks wat hulle daaraan kan doen nie. Sommiges het die opsie om jou te kwoteer om dit reg te stel. Stel jouself nou dieselfde probleem voor, maar jy het WordPress huisvestingsmaatskappy met ondersteuning. Sodra jy hulle kontak, sal hulle vir jou sê dat hulle gaan kyk wat fout is en 30 minute later werk die webwerf. Jy sal hulle dalk wil vra wat fout is en hulle sê dit was 'n inprop wat verkeerd gewerk het of dit was dalk net 'n opdatering wat die webwerf gebreek het. Ondersteuning is wonderlik wanneer hulle bereid is om te help, so maak seker dat jy dit gebruik.
Dit beteken dus dat u meer Premium-ondersteuning kry as by normale webhuisvestingsplatforms.
Nou vra u miskien waarom WordPress huisvesting ("hosting")?
WordPress gespesialiseerde huisvesting kos 'n bietjie meer as normale webhuisvesting, hoekom vra jy dalk? Wel, die antwoord is eenvoudig: Nie alle take word geoutomatiseer nie, dit neem tyd vir die gasheeronderneming om op te stel en jou te help om by die spesifieke plek uit te kom waar jy die webwerf van jou drome bou!
Die koste dek dan ook die Premium-inproppe, data wat gerugsteun word en sommige ondersteuningsfunksies wat ingesluit is.